Arali mufarisi a tshi bula uri o malana na mufarisi wawe nga mbingano ya tshirema, u tea u netshedza vhuanzi nga tshivhumbeo tsha hanziela ya vhuwalisi. [Kha vha sedze khethekanyo 4(5)(b) ya Mulayo wa u Dzhiela nha Mbingano ya Tshirema wa vhu 120 wa 1998, sa zwe wa khwinisiswa zwone]. Musi zwi sa konadzei u netshedza hanziela ya vhuwalisi, mufarisi u tea u eletshedzwa uri vha kwame khothe yo teaho malugana na thasululo [kha vha sedze khethekanyo 4(7) ya Mulayo wa u Dzhiela nha Mbingano ya Tshirema wa vhu 120 wa 1998, sa zwe wa khwinisiswa zwone]? Thendelo i a mbwaho ngayo afha ndi thendelo yo ṅwalwaho ine ya ṋewa vhabebi vha ṱo ḓaho u vha vhabebi vha ṅwana a si wavho nga mbebo. Thendelo i nga ṋewa nga vhabebi vha dzofha, mulondoti wa ṅwana kana ṅwana ene muṋe. Ṅwana a nga nea ṱhendelo arali a na miṅwaha ya fumi kana u fhira. Mubebi wa ṅwana o neaho thendelo uri ṅwana wawe a dzhiwe a vhe wa muṅwe, u na pfanelo ya u shandula muhumbulo wawe hu saathu u fhela maḓuvha a 60 nga murahu ha u ṋea thendelo. Khothe ya vhana i nga si bvise ndaela ya u dzhia ṅwana phanḓa ha musi tshifhinga tsha maḓuvha a 60 tshi saathu fhela.